יחסי דנמרק–ישראל

ראשי הממשלה [[לוי אשכול וקראג, 1965]]
[[ראובן ריבלין בפגישה עם שר החוץ של דנמרק, אנדרס סמואלסן , מאי 2017]]
בין מדינת ישראל ודנמרק מתקיימים יחסים דיפלומטיים מלאים החל משנת 1949. כמו כן, שתי המדינות מקיימות שיתוף פעולה נרחב בנושאים שונים, בין היתר בתחומי תיירות ומסחר. לישראל יש שגרירות רשמית בקופנהגן, בעוד שלדנמרק יש שגרירות רשמית בתל אביב.

==היסטוריה==
[[צוללת ישראלית במעגן בעיר פרדריקסהאבן בצפון דנמרק]]
עוד לפני מלחמת העולם השנייה התקיימו בין דנמרק לבין ארץ ישראל יחסי מסחר ענפים, כאשר דנמרק ייבאה מהארץ פירות הדר, אשלג ושיניים תותבות, וייצאה אל היישוב שמנים, מוצרי מזון, נייר וחקלאות. עוד במהלך ימיה של מלחמת העולם השנייה, בעת שדנמרק נכבשה על ידי גרמניה הנאצית, פעלה בדנמרק תנועת מחתרת נרחבת, אשר בין היתר סייעה בהברחתם של יהודי דנמרק לשוודיה הנייטרלית. הודות למבצע הברחה זה, אשר הסתייע בתמיכה רחבה מצד אזרחי דנמרק, ניצלו למעלה מ-90% מיהודי דנמרק, ובסך הכל כ-7,200 איש הועברו לשוודיה. הודות למבצע הירואי זה, הוכרה המחתרת הדנית כולה בתואר "חסידת אומות העולם" על ידי מוסד "יד ושם".

במסגרת תוכנית החלוקה משנת 1947, דנמרק הצביעה בעד קבלתה של התוכנית, והכירה במדינת ישראל ב-2 בפברואר 1949. מאז ועד היום קיימים יחסי תיירות ומסחר ענפים בין שתי המדינות, בין היתר במסגרת האיחוד האירופי, בו דנמרק חברה. במסגרת היחסים, נחתמה בין היתר אמנה למניעת כפל מס בין שתי המדינות, בשנת 1966.

במהלך מבצע עופרת יצוקה בתחילת שנת 2009, התקיימו הפגנות רחבות בערי דנמרק, לרבות בבירה קופנהגן, במחאה על פעולות צה"ל ברצועת עזה, במשטרת דנמרק הוערך כי בין 500 ל-600 איש הפגינו מול שגרירות ישראל בקופנהגן, כ-400 אנשים הפגינו באורהוס, וכ-500 הפגינו באודנסה. לעומת זאת, בסקר דעת קהל שנערך נמצא כי מספרם של הדנים התומכים בפעולת צה"ל גדול מאלו המתנגדים לה.

בינואר 1962 ביקר ראש ממשלת דנמרק ויגו קמפמן בישראל – ביקור ראשון בה של אישיות דנית בכירה. במהלך חודש אוקטובר 2013 הגיע יורש העצר הדני, הנסיך פרדריק, לביקור בישראל, במהלכו נפגש עם נשיא מדינת ישראל דאז, שמעון פרס. במהלך הפגישה, השמיע הנשיא פרס את הכרת תודתה של מדינת ישראל לעם הדני, על פעולותיו להצלת יהודים בשואה.

במרץ 2021 ביקרה ראש ממשלת דנמרק מדה פרדריקסן בישראל ונפגשה עם ראש ממשלת ישראל בנימין נתניהו וקנצלר אוסטריה סבסטיאן קורץ. במהלך הפגישה סוכם כי ישראל, אוסטריה ודנמרק ישתפו פעולה בנושא מחלת הקורונה ויקימו תאגיד משותף להקמת מפעל מחקר פיתוח וייצור חיסונים נגד מוטציות הקורונה.<ref></ref>

ב-12 בנובמבר 2023, במהלך מלחמת חרבות ברזל, הגיע שר החוץ הדני לארס לקה ראסמוסן לביקור ישראל לשם הבעת הזדהות ותמיכה ונפגש עם שר החוץ אלי כהן. <ref></ref>

ב-14 בדצמבר 2023 כוחות ההגנה של דנמרק בהכוונת השב"כ והמוסד עצרו כ-7 פעילי חמאס בשטח דנמרק שתכננו לבצע פיגוע כנגד ישראלים.

== ראו גם ==
* יהדות דנמרק
* הצלת יהודי דנמרק

==לקריאה נוספת==
* אורנה קרן־כרמל, ישראל וסקנדינביה – ראשית היחסים, פרדס הוצאה לאור, חיפה, תשפ"א 2021.

==קישורים חיצוניים==

* [http://israel.um.dk/ האתר הרשמי של שגרירות דנמרק בישראל]
* [http://embassies.gov.il/copenhagen/Pages/default.aspx האתר הרשמי של שגרירות ישראל בדנמרק]
* 
* [https://web.archive.org/web/20131012034813/http://www.export.gov.il/heb/Countries/Europe/Denmark/Trade%20Agreements/ יחסי סחר ישראל – דנמרק], באתר "המכון הישראלי לייצוא ולשיתוף פעולה בינלאומי"
* [http://www.moital.gov.il/NR/exeres/AEDE426E-A9C0-45B7-8882-99116FA9FCBD.htm דנמרק], באתר משרד הכלכלה
* [http://glz.co.il/1437-28676-he/Galatz.aspx טור אורח: דנמרק וישראל, סיפור אהבה/ מגנוס מרקוסן], באתר גלי צה"ל

== הערות שוליים ==

*